title: Provedbena uredba Komisije (EU) 2021/1865 оd 22. listopada 2021. o ispravku francuske jezične verzije Provedbene uredbe (EU) 2019/66 o pravilima o ujednačenom praktičnom uređenju za provedbu službenih kontrola bilja, biljnih proizvoda i drugih predmeta kako bi se provjerila usklađenost s pravilima Unije o zaštitnim mjerama protiv organizama štetnih za bilje primjenjivima na tu robu

text:
                  25.10.2021

                  HR

                  Službeni list Europske unije

                  L 377/32

         PROVEDBENA UREDBA KOMISIJE (EU) 2021/1865
         оd 22. listopada 2021.
         o ispravku francuske jezične verzije Provedbene uredbe (EU) 2019/66 o pravilima o ujednačenom praktičnom uređenju za provedbu službenih kontrola bilja, biljnih proizvoda i drugih predmeta kako bi se provjerila usklađenost s pravilima Unije o zaštitnim mjerama protiv organizama štetnih za bilje primjenjivima na tu robu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (1), a posebno njezin članak 22. stavak 3.,
         budući da:

                     (1)

                     Francuska jezična verzija Provedbene uredbe Komisije (EU) 2019/66 (2) sadržava pogrešku u članku 1. stavku 1. u pogledu službenih kontrola koje nadležna tijela provode u prostorima i na drugim lokacijama kojima se koriste specijalizirani subjekti; te u prvoj rečenici članka 1. stavka 4. u pogledu fizičkih provjera koje provode nadležna tijela.

                     (2)

                     Francusku jezičnu verziju Provedbene uredbe (EU) 2019/66 trebalo bi stoga na odgovarajući način ispraviti. To ne utječe na ostale jezične verzije.

                     (3)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.

               (ne odnosi se na verziju na hrvatskom jeziku)

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 22. listopada 2021.

                  Za Komisiju

                  Predsjednica

               Ursula VON DER LEYEN

            (1)  SL L 95, 7.4.2017., str. 1.

            (2)  Provedbena uredba Komisije (EU) 2019/66 оd 16. siječnja 2019. o pravilima o ujednačenom praktičnom uređenju za provedbu službenih kontrola bilja, biljnih proizvoda i drugih predmeta kako bi se provjerila usklađenost s pravilima Unije o zaštitnim mjerama protiv organizama štetnih za bilje primjenjivima na tu robu (SL L 15, 17.1.2019., str. 1.).


title: Provedbena uredba Komisije (EU) 2021/1874 оd 25. listopada 2021. o ispravku njemačkih jezičnih verzija Uredbe (EU) 2018/395 o utvrđivanju detaljnih pravila za upravljanje balonima i izdavanje dozvola članovima letačke posade za balone te Provedbene uredbe (EU) 2018/1976 o utvrđivanju detaljnih pravila za operacije jedrilica i izdavanje dozvola članovima letačke posade za jedrilice

text:
                  26.10.2021

                  HR

                  Službeni list Europske unije

                  L 378/4

         PROVEDBENA UREDBA KOMISIJE (EU) 2021/1874
         оd 25. listopada 2021.
         o ispravku njemačkih jezičnih verzija Uredbe (EU) 2018/395 o utvrđivanju detaljnih pravila za upravljanje balonima i izdavanje dozvola članovima letačke posade za balone te Provedbene uredbe (EU) 2018/1976 o utvrđivanju detaljnih pravila za operacije jedrilica i izdavanje dozvola članovima letačke posade za jedrilice
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2018/1139 Europskog parlamenta i Vijeća od 4. srpnja 2018. o zajedničkim pravilima u području civilnog zrakoplovstva i osnivanju Agencije Europske unije za sigurnost zračnog prometa i izmjeni uredbi (EZ) br. 2111/2005, (EZ) br. 1008/2008, (EU) br. 996/2010, (EU) br. 376/2014 i direktiva 2014/30/EU i 2014/53/EU Europskog parlamenta i Vijeća te stavljanju izvan snage uredbi (EZ) br. 552/2004 i (EZ) br. 216/2008 Europskog parlamenta i Vijeća i Uredbe Vijeća (EEZ) br. 3922/91 (1), a posebno njezine članke 23., 27. i 31.,
         budući da:

                     (1)

                     Njemačka jezična verzija Uredbe Komisije (EU) 2018/395 (2) sadržava pogreške u dijelu BFCL, poddijelu BPL, točkama BFCL.125 BPL(a) i BFCL.145 BPL(e) Priloga III. kojima se mijenja značenje teksta.

                     (2)

                     Njemačka jezična verzija Provedbene uredbe Komisije (EU) 2018/1976 (3) sadržava slične pogreške u dijelu SFCL, poddijelu SPL, točkama SFCL.125 SPL(a) i SFCL.145 SPL(e) Priloga III. kojima se mijenja značenje teksta.

                     (3)

                     Njemačke jezične verzije Uredbe (EU) 2018/395 i Provedbene uredbe Komisije (EU) 2018/1976 trebalo bi stoga na odgovarajući način ispraviti. To ne utječe na ostale jezične verzije.

                     (4)

                     Mjere predviđene u ovoj Uredbi u skladu su s mišljenjem Odbora osnovanog člankom 127. Uredbe (EU) 2018/1139,

               DONIJELA JE OVU UREDBU:

            Članak 1.

               (ne odnosi se na verziju na hrvatskom jeziku)

            Članak 2.

               (ne odnosi se na verziju na hrvatskom jeziku)

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 25. listopada 2021.

                  Za Komisiju

                  Predsjednica

               Ursula VON DER LEYEN

            (1)  SL L 212, 22.8.2018., str. 1.

            (2)  Uredba Komisije (EU) 2018/395 оd 13. ožujka 2018. o utvrđivanju detaljnih pravila za upravljanje balonima i izdavanje dozvola članovima letačke posade za balone u skladu s Uredbom (EU) 2018/1139 Europskog parlamenta i Vijeća (SL L 71, 14.3.2018., str. 10.).

            (3)  Provedbena uredba Komisije (EU) 2018/1976 od 14. prosinca 2018. o utvrđivanju detaljnih pravila za operacije jedrilica i izdavanje dozvola članovima letačke posade za jedrilice u skladu s Uredbom (EU) 2018/1139 Europskog parlamenta i Vijeća (SL L 326, 20.12.2018., str. 64.).


title: Provedbena uredba Komisije (EU) 2022/226 оd 17. veljače 2022. o izmjeni Uredbe Vijeća (EZ) br. 314/2004 o mjerama ograničavanja s obzirom na stanje u Zimbabveu

text:
                  18.2.2022

                  HR

                  Službeni list Europske unije

                  L 38/3

         PROVEDBENA UREDBA KOMISIJE (EU) 2022/226
         оd 17. veljače 2022.
         o izmjeni Uredbe Vijeća (EZ) br. 314/2004 o mjerama ograničavanja s obzirom na stanje u Zimbabveu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 314/2004 od 19. veljače 2004. o mjerama ograničavanja s obzirom na stanje u Zimbabveu (1), a posebno njezin članak 11. točku (b),
         budući da:

                     (1)

                     Odlukom Vijeća 2011/101/ZVSP (2) utvrđuju se osobe i subjekti na koje se primjenjuju mjere ograničavanja kako je predviđeno člancima 4. i 5. te Odluke.

                     (2)

                     Uredbom (EZ) br. 314/2004 provodi se ta odluka u mjeri u kojoj je potrebno djelovanje na razini Unije. Konkretno, u Prilogu III. Uredbi (EZ) br. 314/2004 navode se osobe i subjekti na koje se odnosi zamrzavanje financijskih sredstava i gospodarskih izvora na temelju te uredbe.

                     (3)

                     Vijeće je 17. veljače 2022. donijelo Odluku (ZVSP) 2022/227 (3) o uklanjanju triju osoba s popisa osoba i subjekata na koje se primjenjuju mjere ograničavanja.

                     (4)

                     Prilog III. Uredbi (EZ) br. 314/2004 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Prilog III. Uredbi (EZ) br. 314/2004 mijenja se kako je utvrđeno u Prilogu ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. veljače 2022.

                  Za Komisiju

                  U ime predsjednice

                  Glavni direktor

                  Glavna uprava za financijsku stabilnost, financijske usluge i uniju tržišta kapitala

            (1)  SL L 55, 24.2.2004., str. 1.

            (2)  Odluka Vijeća 2011/101/ZVSP od 15. veljače 2011. o mjerama ograničavanja s obzirom na stanje u Zimbabveu (SL L 42, 16.2.2011., str. 6.).

            (3)  Odluka Vijeća (ZVSP) 2022/227 od 17. veljače 2022. o izmjeni Odluke 2011/101/ZVSP o mjerama ograničavanja s obzirom na stanje u Zimbabveu (vidjeti stranicu 5. ovoga Službenog lista).

            PRILOG
            Prilog III. Uredbi Vijeća (EZ) br. 314/2004 odjeljak I. mijenja se kako slijedi:
            Brišu se sljedeći unosi:

                                       „(2)

                                       Mugabe, Grace

                           Rođena 23.7.1965.
                           Broj putovnice: AD001159
                           Broj osobne iskaznice: 63-646650Q70

                           Bivša tajnica ženske lige stranke ZANU-PF (Afrička nacionalna unija Zimbabvea – Domoljubna fronta), uključena u aktivnosti koje ozbiljno ugrožavaju demokraciju, poštovanje ljudskih prava i vladavinu prava. Preuzela je posjed Iron Mask 2002.; navodno nezakonito ostvaruje veliki profit iz rudnika dijamanata.

                                       (5)

                                       CHIWENGA, Constantine

                           Potpredsjednik
                           Bivši zapovjednik obrambenih snaga Zimbabvea, umirovljeni general, rođen 25.8.1956.
                           Broj putovnice: AD000263
                           Broj osobne iskaznice: 63-327568M80

                           Potpredsjednik i bivši zapovjednik obrambenih snaga Zimbabvea. Član združenog zapovjedništva za operacije i sudionik u kreiranju i provedbi represivne državne politike. Koristio je vojne snage za preuzimanje poljoprivrednih gospodarstava. Tijekom izbora 2008. bio je najodgovorniji za nasilje u drugom krugu predsjedničkih izbora.

                                       (7)

                                       SIBANDA, Phillip Valerio (također poznat kao Valentine)

                           Zapovjednik obrambenih snaga Zimbabvea
                           Bivši zapovjednik Nacionalne vojske Zimbabvea, general, rođen 25.8.1956. ili 24.12.1954.
                           Broj osobne iskaznice: 63-357671H26

                           Zapovjednik obrambenih snaga Zimbabvea i bivši zapovjednik Nacionalne vojske Zimbabvea. Viši vojni dužnosnik povezan s vladom i sudionik u kreiranju i provedbi represivne državne politike.”


title: Provedbena uredba Komisije (EU) 2022/708 оd 5. svibnja 2022. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari 2,5-diklorbenzojeva kiselina metilester, octena kiselina, aklonifen, aluminijev amonijev sulfat, aluminijev fosfid, aluminijev silikat, beflubutamid, bentiavalikarb, boskalid, kalcijev karbid, kaptan, cimoksanil, dimetomorf, dodemorf, etefon, etilen, ekstrakt čajevca, ostaci destilacije masti, masne kiseline C7 do C20, fluoksastrobin, flurokloridon, folpet, formetanat, giberelinska kiselina, giberelini, hidrolizirane bjelančevine, željezov sulfat, magnezijev fosfid, metam, metamitron, metazaklor, metribuzin, milbemektin, fenmedifam, pirimifos-metil, biljna ulja/ulje klinčića, biljna ulja/ulje uljane repice, biljno ulje/ulje klasaste metvice, propamokarb, prokinazid, protiokonazol, piretrini, kvarcni pijesak, riblje ulje, repelenti životinjskog ili biljnog podrijetla koji odbijaju mirisom/ovčja mast, S-metolaklor, ravnolančani feromoni za leptire (red Lepidoptera), sulkotrion, tebukonazol i urea (Tekst značajan za EGP)

text:
                  10.5.2022

                  HR

                  Službeni list Europske unije

                  L 133/1

         PROVEDBENA UREDBA KOMISIJE (EU) 2022/708
         оd 5. svibnja 2022.
         o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari 2,5-diklorbenzojeva kiselina metilester, octena kiselina, aklonifen, aluminijev amonijev sulfat, aluminijev fosfid, aluminijev silikat, beflubutamid, bentiavalikarb, boskalid, kalcijev karbid, kaptan, cimoksanil, dimetomorf, dodemorf, etefon, etilen, ekstrakt čajevca, ostaci destilacije masti, masne kiseline C7 do C20, fluoksastrobin, flurokloridon, folpet, formetanat, giberelinska kiselina, giberelini, hidrolizirane bjelančevine, željezov sulfat, magnezijev fosfid, metam, metamitron, metazaklor, metribuzin, milbemektin, fenmedifam, pirimifos-metil, biljna ulja/ulje klinčića, biljna ulja/ulje uljane repice, biljno ulje/ulje klasaste metvice, propamokarb, prokinazid, protiokonazol, piretrini, kvarcni pijesak, riblje ulje, repelenti životinjskog ili biljnog podrijetla koji odbijaju mirisom/ovčja mast, S-metolaklor, ravnolančani feromoni za leptire (red Lepidoptera), sulkotrion, tebukonazol i urea
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 17. stavak 1.,
         budući da:

                     (1)

                     U dijelu A Priloga Provedbenoj uredbi Komisije (EU) br. 540/2011 (2) utvrđene su aktivne tvari koje se smatraju odobrenima na temelju Uredbe (EZ) br. 1107/2009, a u dijelu B tog priloga utvrđene su aktivne tvari odobrene na temelju Uredbe (EZ) br. 1107/2009.

                     (2)

                     Provedbenom uredbom Komisije (EU) 2021/745 (3) rok važenja odobrenja aktivne tvari flurokloridon produljen je do 31. svibnja 2022. Tom je uredbom također produljen rok važenja odobrenja aktivnih tvari beflubutamid, bentiavalikarb, boskalid, kaptan, dimetomorf, etefon, fluoksastrobin, folpet, formetanat, metazaklor, metribuzin, milbemektin, fenmedifam, pirimifos-metil, propamokarb, protiokonazol i S-metolaklor do 31. srpnja 2022. te aktivnih tvari aluminijev amonijev sulfat, aluminijev silikat, cimoksanil, ekstrakt čajevca, ostaci destilacije masti, masne kiseline C7 do C20, giberelinska kiselina, giberelini, hidrolizirani proteini, željezov sulfat, biljna ulja/ulje uljane repice, kvarcni pijesak, riblje ulje, repelenti životinjskog ili biljnog podrijetla koji odbijaju mirisom/ovčja mast, ravnolančani feromoni za leptire (red Lepidoptera), tebukonazol i urea do 31. kolovoza 2022. Provedbenom uredbom Komisije (EU) 2017/195 (4) rok važenja odobrenja aktivne tvari aklonifen produljen je do 31. srpnja 2022., a rok važenja odobrenja aktivnih tvari 2,5-diklorbenzojeva kiselina metilester, octena kiselina, aluminijev fosfid, kalcijev karbid, dodemorf, etilen, magnezijev fosfid, metamitron, biljna ulja/ulje klinčića, biljno ulje/ulje klasaste metvice, piretrini i sulkotrion produljen je do 31. kolovoza 2022. Provedbenom uredbom Komisije (EU) 2017/2069 (5) rok važenja odobrenja aktivne tvari prokinazid produljen je do 31. srpnja 2022.

                     (3)

                     Odobrenje aktivne tvari metam istječe 30. lipnja 2022. u skladu s Provedbenom uredbom Komisije (EU) br. 359/2012 (6).

                     (4)

                     Podneseni su zahtjevi za produljenje odobrenja tih aktivnih tvari u skladu s Provedbenom uredbom Komisije (EU) br. 844/2012 (7). Iako je Provedbena uredba (EU) br. 844/2012 stavljena izvan snage Provedbenom uredbom Komisije (EU) 2020/1740 (8), odredbe o produljenju odobrenja tih aktivnih tvari utvrđene u toj uredbi i dalje se primjenjuju u skladu s člankom 17. Provedbene uredbe (EU) 2020/1740.

                     (5)

                     Budući da je procjenjivanje tih aktivnih tvari odgođeno zbog razloga koji su izvan kontrole podnositeljâ zahtjeva, odobrenja tih aktivnih tvari vjerojatno će isteći prije donošenja odluke o njihovu produljenju. Stoga je potrebno produljiti rok važenja tih odobrenja kako bi se osiguralo vrijeme potrebno za dovršetak procjenjivanja.

                     (6)

                     Nadalje, potrebno je produljiti rok važenja odobrenja aktivnih tvari aluminijev amonijev sulfat, cimoksanil, dimetomorf, etefon, fluoksastrobin, folpet, formetanat, giberelinska kiselina, giberelini, metribuzin, milbemektin, fenmedifam, pirimifos-metil, propamokarb, protiokonazol i S-metolaklor kako bi se osiguralo potrebno vrijeme za procjenu u pogledu potencijalnih svojstava endokrine disrupcije tih aktivnih tvari u skladu s postupkom iz članaka 13. i 14. Provedbene uredbe (EU) br. 844/2012.

                     (7)

                     U slučajevima u kojima Komisija treba donijeti uredbu kojom se utvrđuje da se odobrenje aktivne tvari iz Priloga ovoj Uredbi ne produljuje jer nisu ispunjena mjerila za odobravanje, Komisija kao datum isteka određuje isti datum koji je vrijedio prije donošenja ove Uredbe ili datum stupanja na snagu uredbe kojom se utvrđuje da se odobrenje aktivne tvari ne produljuje, ovisno o tome koji je datum kasniji. Ako donosi uredbu kojom se utvrđuje da se odobrenje aktivne tvari iz Priloga ovoj Uredbi produljuje, Komisija će nastojati, u skladu s okolnostima, odrediti najraniji mogući datum primjene.

                     (8)

                     Provedbenu uredbu (EU) br. 540/2011 trebalo bi stoga na odgovarajući način izmijeniti.

                     (9)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Prilog Provedbenoj uredbi (EU) br. 540/2011 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 5. svibnja 2022.

                  Za Komisiju

                  Predsjednica

               Ursula VON DER LEYEN

            (1)  SL L 309, 24.11.2009., str. 1.

            (2)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (3)  Provedbena uredba Komisije (EU) 2021/745 оd 6. svibnja 2021. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari aluminijev amonijev sulfat, aluminijev silikat, beflubutamid, bentiavalikarb, bifenazat, boskalid, kalcijev karbonat, kaptan, ugljikov dioksid, cimoksanil, dimetomorf, etefon, ekstrakt čajevca, famoksadon, ostaci destilacije masti, masne kiseline C7 do C20, flumioksazin, fluoksastrobin, flurokloridon, folpet, formetanat, giberelinska kiselina, giberelini, heptamaloksiloglukan, hidrolizirani proteini, željezov sulfat, metazaklor, metribuzin, milbemektin, Paecilomyces lilacinus soj 251, fenmedifam, fosmet, pirimifos-metil, biljna ulja/ulje uljane repice, kalijev hidrogen karbonat, propamokarb, protiokonazol, kvarcni pijesak, riblje ulje, repelenti životinjskog ili biljnog podrijetla koji odbijaju mirisom/ovčja mast, S-metolaklor, ravnolančani feromoni za leptire (red Lepidoptera), tebukonazol i urea (SL L 160, 7.5.2021., str. 89.).

            (4)  Provedbena uredba Komisije (EU) 2017/195 od 3. veljače 2017. o izmjeni Provedbene uredbe (EU) br. 540/2011 u pogledu produljenja roka valjanosti odobrenja nekoliko aktivnih tvari iz dijela B Priloga Provedbenoj uredbi (EU) br. 686/2012 (program obnove AIR IV) (SL L 31, 4.2.2017., str. 21.).

            (5)  Provedbena uredba Komisije (EU) 2017/2069 od 13. studenoga 2017. o izmjeni Provedbene uredbe (EU) br. 540/2011 u pogledu produljenja roka valjanosti odobrenja aktivnih tvari flonikamid (IKI-220), metalaksil, penoksulam i prokinazid (SL L 295, 14.11.2017., str. 51.).

            (6)  Provedbena uredba Komisije (EU) br. 359/2012 od 25. travnja 2012. o odobrenju aktivne tvari metama, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja, te o izmjeni Priloga Provedbenoj uredbi Komisije (EU) br. 540/2011 (SL L 114, 26.4.2012., str. 1.).

            (7)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

            (8)  Provedbena uredba Komisije (EU) 2020/1740 od 20. studenoga 2020. o određivanju odredaba potrebnih za provedbu postupka produljenja odobrenja za djelatne tvari, kako je predviđeno Uredbom (EZ) br. 1107/2009 Europskog parlamenta i Vijeća, i o stavljanju izvan snage Provedbene uredbe Komisije (EU) br. 844/2012 (SL L 392, 23.11.2020., str. 20.).

            PRILOG
            Prilog Provedbenoj uredbi (EU) br. 540/2011 mijenja se kako slijedi:

                        1.

                        dio A mijenja se kako slijedi:

                                    1.

                                    u šestom stupcu, prestanak odobrenja, u retku 88., fenmedifam, datum se zamjenjuje datumom „31. srpnja 2023.”;

                                    2.

                                    u šestom stupcu, prestanak odobrenja, u retku 97., S-metolaklor, datum se zamjenjuje datumom „31. srpnja 2023.”;

                                    3.

                                    u šestom stupcu, prestanak odobrenja, u retku 110., milbemektin, datum se zamjenjuje datumom „31. srpnja 2023.”;

                                    4.

                                    u šestom stupcu, prestanak odobrenja, u retku 142., etefon, datum se zamjenjuje datumom „31. srpnja 2023.”;

                                    5.

                                    u šestom stupcu, prestanak odobrenja, u retku 145., kaptan, datum se zamjenjuje datumom „31. srpnja 2023.”;

                                    6.

                                    u šestom stupcu, prestanak odobrenja, u retku 146., folpet, datum se zamjenjuje datumom „31. srpnja 2023.”;

                                    7.

                                    u šestom stupcu, prestanak odobrenja, u retku 147., formetanat, datum se zamjenjuje datumom „31. srpnja 2023.”;

                                    8.

                                    u šestom stupcu, prestanak odobrenja, u retku 150., dimetomorf, datum se zamjenjuje datumom „31. srpnja 2023.”;

                                    9.

                                    u šestom stupcu, prestanak odobrenja, u retku 152., metribuzin, datum se zamjenjuje datumom „31. srpnja 2023.”;

                                    10.

                                    u šestom stupcu, prestanak odobrenja, u retku 154., propamokarb, datum se zamjenjuje datumom „31. srpnja 2023.”;

                                    11.

                                    u šestom stupcu, prestanak odobrenja, u retku 156., pirimifos-metil, datum se zamjenjuje datumom „31. srpnja 2023.”;

                                    12.

                                    u šestom stupcu, prestanak odobrenja, u retku 158., beflubutamid, datum se zamjenjuje datumom „31. srpnja 2023.”;

                                    13.

                                    u šestom stupcu, prestanak odobrenja, u retku 163., bentiavalikarb, datum se zamjenjuje datumom „31. srpnja 2023.”;

                                    14.

                                    u šestom stupcu, prestanak odobrenja, u retku 164., boskalid, datum se zamjenjuje datumom „31. srpnja 2023.”;

                                    15.

                                    u šestom stupcu, prestanak odobrenja, u retku 166., fluoksastrobin, datum se zamjenjuje datumom „31. srpnja 2023.”;

                                    16.

                                    u šestom stupcu, prestanak odobrenja, u retku 168., protiokonazol, datum se zamjenjuje datumom „31. srpnja 2023.”;

                                    17.

                                    u šestom stupcu, prestanak odobrenja, u retku 215., aklonifen, datum se zamjenjuje datumom „31. srpnja 2023.”;

                                    18.

                                    u šestom stupcu, prestanak odobrenja, u retku 217., metazaklor, datum se zamjenjuje datumom „31. srpnja 2023.”;

                                    19.

                                    u šestom stupcu, prestanak odobrenja, u retku 218., octena kiselina, datum se zamjenjuje datumom „31. kolovoza 2023.”;

                                    20.

                                    u šestom stupcu, prestanak odobrenja, u retku 219., aluminijev amonijev sulfat, datum se zamjenjuje datumom „31. kolovoza 2023.”;

                                    21.

                                    u šestom stupcu, prestanak odobrenja, u retku 220., aluminijev silikat, datum se zamjenjuje datumom „31. kolovoza 2023.”;

                                    22.

                                    u šestom stupcu, prestanak odobrenja, u retku 223., kalcijev karbid, datum se zamjenjuje datumom „31. kolovoza 2023.”;

                                    23.

                                    u šestom stupcu, prestanak odobrenja, u retku 227., etilen, datum se zamjenjuje datumom „31. kolovoza 2023.”;

                                    24.

                                    u šestom stupcu, prestanak odobrenja, u retku 228., ekstrakt čajevca, datum se zamjenjuje datumom „31. kolovoza 2023.”;

                                    25.

                                    u šestom stupcu, prestanak odobrenja, u retku 229., ostaci destilacije masti, datum se zamjenjuje datumom „31. kolovoza 2023.”;

                                    26.

                                    u šestom stupcu, prestanak odobrenja, u retku 230., masne kiseline C7 do C20, datum se zamjenjuje datumom „31. kolovoza 2023.”;

                                    27.

                                    u šestom stupcu, prestanak odobrenja, u retku 232., giberelinska kiselina, datum se zamjenjuje datumom „31. kolovoza 2023.”;

                                    28.

                                    u šestom stupcu, prestanak odobrenja, u retku 233., giberelini, datum se zamjenjuje datumom „31. kolovoza 2023.”;

                                    29.

                                    u šestom stupcu, prestanak odobrenja, u retku 234., hidrolizirane bjelančevine, datum se zamjenjuje datumom „31. kolovoza 2023.”;

                                    30.

                                    u šestom stupcu, prestanak odobrenja, u retku 235., željezov sulfat, datum se zamjenjuje datumom „31. kolovoza 2023.”;

                                    31.

                                    u šestom stupcu, prestanak odobrenja, u retku 241., biljna ulja/ulje klinčića, datum se zamjenjuje datumom „31. kolovoza 2023.”;

                                    32.

                                    u šestom stupcu, prestanak odobrenja, u retku 242., biljna ulja/ulje uljane repice, datum se zamjenjuje datumom „31. kolovoza 2023.”;

                                    33.

                                    u šestom stupcu, prestanak odobrenja, u retku 243., biljno ulje/ulje klasaste metvice, datum se zamjenjuje datumom „31. kolovoza 2023.”;

                                    34.

                                    u šestom stupcu, prestanak odobrenja, u retku 246., piretrini, datum se zamjenjuje datumom „31. kolovoza 2023.”;

                                    35.

                                    u šestom stupcu, prestanak odobrenja, u retku 247., kvarcni pijesak, datum se zamjenjuje datumom „31. kolovoza 2023.”;

                                    36.

                                    u šestom stupcu, prestanak odobrenja, u retku 248., riblje ulje, datum se zamjenjuje datumom „31. kolovoza 2023.”;

                                    37.

                                    u šestom stupcu, prestanak odobrenja, u retku 249., repelenti životinjskog ili biljnog podrijetla koji odbijaju mirisom/ovčja mast, datum se zamjenjuje datumom „31. kolovoza 2023.”;

                                    38.

                                    u šestom stupcu, prestanak odobrenja, u retku 255., ravnolančani feromoni za leptire (red Lepidoptera), datum se zamjenjuje datumom „31. kolovoza 2023.”;

                                    39.

                                    u šestom stupcu, prestanak odobrenja, u retku 257., urea, datum se zamjenjuje datumom „31. kolovoza 2023.”;

                                    40.

                                    u šestom stupcu, prestanak odobrenja, u retku 260., aluminijev fosfid, datum se zamjenjuje datumom „31. kolovoza 2023.”;

                                    41.

                                    u šestom stupcu, prestanak odobrenja, u retku 262., magnezijev fosfid, datum se zamjenjuje datumom „31. kolovoza 2023.”;

                                    42.

                                    u šestom stupcu, prestanak odobrenja, u retku 263., cimoksanil, datum se zamjenjuje datumom „31. kolovoza 2023.”;

                                    43.

                                    u šestom stupcu, prestanak odobrenja, u retku 264., dodemorf, datum se zamjenjuje datumom „31. kolovoza 2023.”;

                                    44.

                                    u šestom stupcu, prestanak odobrenja, u retku 265., 2,5-Diklorbenzojeva kiselina metilester, datum se zamjenjuje datumom „31. kolovoza 2023.”;

                                    45.

                                    u šestom stupcu, prestanak odobrenja, u retku 266., metamitron, datum se zamjenjuje datumom „31. kolovoza 2023.”;

                                    46.

                                    u šestom stupcu, prestanak odobrenja, u retku 267., sulkotrion, datum se zamjenjuje datumom „31. kolovoza 2023.”;

                                    47.

                                    u šestom stupcu, prestanak odobrenja, u retku 268., tebukonazol, datum se zamjenjuje datumom „31. kolovoza 2023.”;

                                    48.

                                    u šestom stupcu, prestanak odobrenja, u retku 302., prokinazid, datum se zamjenjuje datumom „31. srpnja 2023.”;

                                    49.

                                    u šestom stupcu, prestanak odobrenja, u retku 354., flurokloridon, datum se zamjenjuje datumom „31. svibnja 2023.”.

                        2.

                        U dijelu B, u šestom stupcu, prestanak odobrenja, u retku 22., metam, datum se zamjenjuje datumom „30. lipnja 2023.”.